Lëtzebuerger Filmpräis 2014
De 6. Lëtzebuerger Filmpräis gouf den 7. Mäerz 2014 verdeelt.

Präiszeremonie 

D'Zeremonie vum 6. Lëtzebuerger Filmpräis gouf de 7. Mäerz 2014 am GoodBye Monopol 2, dem fréiere Lager vum Buttek Monopol op der Escher Strooss an der Stad Lëtzebuerg, organiséiert. De Gabriel Boisanté huet se viru 700 Gäscht animéiert. De Grupp De Läb hat deen Owend en Optrëtt.

15 Kuerzfilmer, 24 Koproduktiounen, 3 Laangfilmer, 10 Documentairen, 4 Animatiounsfilmer hunn ëm d'Präisser konkurréiert. Amplaz vun enger Jury hunn 2014 eng éischt Kéier déi 430 Membere vun der Filmakademie déi an hiren Ae bescht Filmer ausgewielt.

Et war déi éischte Kéier, datt net méi all Persoun, déi fir d'Kategorië "Bescht kënschtleresch Kontributioun" a "Bescht technesch Kontributioun" eligibel war a fir déi eng Kandidatur agereecht gouf, och automatesch nominéiert gouf. D'Organisateuren hunn eng Preselektioun getraff, an et goufe maximal 30 Persounen an all Kategorie nominéiert. Eréischt mat der 9. Editioun (2021) gouf d'Zuel un Nominéierungen an all Kategorie op fënnef begrenzt. Dowéinst sinn 2014 nach ganzer 24 Produktiounen als bescht Fiktiouns-Koproduktioun nominéiert.

De Film Doudege Wénkel vum Christophe Wagner gouf an der Kategorie "Beschte Spillfilm" geéiert. De Film krut och de Präis fir déi bescht kënschtleresch Kontributioun, deen un de Schauspiller Jules Werner gaangen ass, a fir déi bescht technesch Kontributioun, deen un de Kameramann Jako Raybaut gaangen ass.

2014 goufen et och zwou Kategorie fir Animatiounsfilmer: eng fir Kuerfilmer an eng fir Spillfilmer. An där éischter gouf Mr Hublot geéiert, de scho virdru vill Präisser, dorënner den Oscar gewonnen hat.

De "Prix du jeune espoir", deen et schonn 2009 net méi gouf, éier en 2012 zeréckkoum, gouf nees ofgeschaaft.

Präisdréier an Nominéierungen 
De Gewënner an all Kategorie ass fett ervirgehuewen.

Beschte Lëtzebuerger Film 

 Doudege Wénkel vum Christophe Wagner
 D'Schatzritter an d'Geheimnis vum Melusina vun der Laura Schroeder
 Heemwéi vum Sacha Bachim

Beschte Fiktiouns-Kuerzfilm 

 22:22 vum Julien Becker
 Antoine vum Cyrus Neshvad
 Asta vum Oliver Koos
 Errances vum Marlyène Andrin
 Do You Believe in Magic? vum Brice Montagne
 Gëff eens vum Eric Lamhène
 Le chagrin des ogresses vun der Myriam Muller
 Le faux départ vum Thierry Besseling
 Manon vum Quentin Montagne
 Serena vum Eric Lamhène
 Géi du scho mol vir vum Govinda Van Maele

Beschten Animatiouns-Kuerzfilm 
 Mr Hublot vum Laurent Witz an Alexandre Espigares
 Emilie vum Olivier Pesch
 Pipì, Pupù & Rosmary vum Enzo d'Alò
 The Night Light Monster vum/vun der Nicola Coppack

Beschten Animatiouns-Koproduktioun 

 Ernest et Célestine vum Stéphane Aubier, Vincent Patar a Benjamin Renner
 Le jour des corneilles vum Jean-Christophe Dessaint
 Pinocchio vum Enzo d'Alo
 The Congress vum Ari Folman

Bescht Fiktiouns-Koproduktioun 

 Hannah Arendt vun der Margarethe von Trotta
 À perdre la raison vum Joachim Lafosse
 Adieu Paris vun der Franziska Buch
 Allez Eddy vum Gert Embrechts
 Arrêtez-moi vum Jean-Paul Lilienfeld
 Avant l'hiver vum Philippe Claudel
 Belle du seigneur vum Glenio Bonder
 Boule et Bill vum Alexandre Charlot a Franck Magnier
 Dead Man Talking vum Patrick Ridremont
 Die Erfindung der Liebe vun der Lola Randl
 J'enrage de son absence vun der Sandrine Bonnaire
 La clinique de l'amour vum Artus de Penguern
 La confrérie des larmes vum Jean-Baptiste Andréa
 La traversée vum Jérôme Cornuau
 Les âmes de papier vum Vincent Lannoo
 Love Eternal vum Brendan Muldowney
 Mobile home vum François Pirot
 Möbius vum Eric Rochant
 Silent City vun der Threes Anna
 Sous le figuier vun der Anne-Marie Etienne
 Tango libre vum Frédéric Fonteyne
 Tip Top vum Serge Bozon
 Une histoire d'amour vun der Hélène Fillières
 Vijay and I vum Sam Garbarski

Beschten Documentaire 

 Never Die Young vum Pol Cruchten
 Atelier Luxembourg vum Yann Tonnar
 Cello Tales vun der Anne Schiltz
 Charges communes vun der Anne Schiltz a Charlotte Grégoire
 D'Fifties vum Andy Bausch
 Nak Muay vum Christina Muno, Frank Muno, Raoul Schmitz
 Naked Opera vum Angela Christlieb
 Orangerie vun der Anne Schiltz an dem Benoît Majerus
 Sweetheart Come vum Jacques Molitor
 Terra mia terra nostra vum Donato Rotunno

Bescht kënschtleresch Kontributioun  

 de Schauspiller Jules Werner fir seng Roll an Doudege Wénkel

Bescht technesch Kontributioun 

 Jako Raybaut fir seng Kameraaarbecht an Doudege Wénkel

Lëtzebuerger Filmpräis
2014